halo
Halo er et optisk fænomen, der som regel fremtræder som en lysende ring omkring Solen eller Månen. Lysbrydningen sker i iskrystaller i cirrostratusskyer. Pga. iskrystallernes sekskantede struktur har ringen en bredde på 22°, men af og til ses desuden en ring på 46°. Der kan desuden optræde ekstra lysende punkter i ringen til højre og venstre for solen, der kaldes bisole.
En veludviklet halo indeholder også tangentbuer, zenithbuer og til tider andre sjældent forekommende lysende buedele.
Haloen ses normalt, når en varmfront nærmer sig, hvorfor den fra gammel tid sås som et varsel om vejrskift: "Hjul om sole giver omslag inden tre dage".